Sai na karbe nasara ta a hannun Buhari - Atiku ▷ Legit.ng
Sai na karbe nasara ta a hannun Buhari - Atiku
20 days ago 3470 views by Ishaq Ismail
Mun samu cewa, dan takarar kujerar shugaban kasa na jam'iyyar PDP, Atiku Abubakar, ya sake jaddada matsayar sa ta rashin amincewa da sakamakon babban zabe da hukumar zabe ta kasa mai zaman kanta ta bayyana a yau Laraba.
Shafin jaridar Daily Trust ya ruwaito cewa, tsohon mataimakin shugaban kasar ya yi furucin hakan a Yammacin yau na Laraba yayin taron manema labarai na duniya da aka gudanar cikin babban birnin kasar nan na tarayya.
Atiku cikin zayyana jawaban sa ya ce, ko kadan nasarar da Buhari ya yi kamar yadda hukumar INEC ta bayar shaida ba ya wata madogara ko manuniya da za ta haskaka muradin da marari na al'ummar kasar nan.
KARANTA KUMA: Abinda ya hana Buhari samun kuri'u 5m a jihar Kano - Ganduje
Wazirin Adamawa baya ga mika godiyar sa gami jinjina ga al'ummar kasar nan da suka yi tururuwa wajen kada kuri'u bisa ga tanadi na tabbatuwar ta 'yancin su, ya ce an gudanar da murdiya gami nau'ika na rashin gaskiya daban-daban sun yi kakagida yayin babban zaben.
Yayin misalta sakamakon zaben da almara, cikin wani rahoton mai nasaba da wannan kamar yadda shafin jaridar BBC Hausa ya ruwaito, Atiku ya ce wannan shine mafi munin zabe da ya taba aukuwa a tarihin Najeriya.
Davido's net worth Lil Kesh net worth WAEC 2018 timetable Children hairstyle Fuel scarcity in Nigeria
Adam A Zango ya taya Buhari murnar lashe zabe a karo na biyu (bidiyo)